שנדי פינסי

שנדי פינסי (באנגלית: Shandi Finnessey; נולדה ב-9 ביוני 1978) היא דוגמנית, שחקנית ומנחת טלוויזיה אמריקאית. מיס ארצות הברית לשנת 2004.

ביוגרפיה
פינסי נולדה במיזורי ללינדה ופטריק פינסי. היא סיימה תואר ראשון בפסיכולוגיה באוניברסיטת לינדנווד. היא דיגמנה לסוכנות פורד והתחרתה במספר תחרויות יופי.

תחרויות יופי 
ב-1999 התחרתה ב"מיס מיזורי ארצות הברית" והגיעה למקום השני. ב-2001 התחרתה ב"מיס מיזורי אמריקה" והגיעה למקום השלישי. באותה השנה התחרתה שוב ב"מיס מיזורי ארצות הברית" והגיעה גם שם למקום השלישי. 

ב-2002 השתתפה שוב ב"מיס מיזורי אמריקה" וניצחה בתחרות. ב-2003 התחרתה ב"מיס אמריקה" ולא הצליחה להגיע למקומות הגבוהים. ב-2004 השתתפה בפעם השלישית בתחרות "מיס מיזורי ארצות הברית" וזכתה בה. באפריל אותה שנה נבחרה למיס ארצות הברית בטקס שנערך בתיאטרון קודאק. בתחרות מיס תבל נבחרה לסגנית הראשונה.

אחר 
ב-2002 פרסמה ספר ילדים שכתבה העוסק בשילוב ילדים עם מוגבלויות בחינוך עם ילדים רגילים.

ב-2005 החלה להנחות את שעשועון הטלוויזיה "לינגו" והופיעה בפרק של התוכנית המתמחה.

ב-2007 התחרתה בתוכנית "רוקדים עם כוכבים" והודחה בשלב השני.

ב-2010 שיחקה בסרט הטלוויזיה "Sharktopus" לצד אריק רוברטס.

קישורים חיצוניים

זוכות מיס ארצות הברית
משתתפות בתחרות מיס תבל 2004
משתתפות בתחרות מיס אמריקה
מתחרי רוקדים עם כוכבים (ארצות הברית)
אמריקאיות שנולדו ב-1978
אמריקאים שנולדו ב-1978